Imtella' Mejju 11, 2021 - Aġġornata 11 Ta' Mejju, 2021 12:34pm Fl-aħħar 24 siegħa feġġew 6 każijiet ġodda ta' Covid-19 waqt li fiequ 15. Dan ifisser li fil-preżent huma 204 persuni li għadhom meqjusa pożittivi għall-virus. Ma ġiet rappurtata ebda mewt ta' persuni li kellhom il-Covid. Il-każijiet ġodda feġġew minn 1,600 'swab test' li tellgħu l-ammont ta' testijiet li saru s'issa għal 886,909. Dan ifisser li mindu feġġet fostna l-pandemija kienu 30,464 li ħadu l-virus. Minnhom 29,843 huma meqjusa mill-awtoritajiet tas-saħħa bħala li rkupraw. Sal-bieraħ kienu ngħataw 386,760 doża tal-vaċċin b'265,361 tkun l-ewwel doża. In-numru ta' dawk li huma vaċċinati għal kollox issa huwa ta' 123,843.